CELEX: 32017R1224
Language: hu
Date: 2017-07-06 00:00:00
Title: A Bizottság (EU) 2017/1224 rendelete (2017. július 6.) a kozmetikai termékekről szóló 1223/2009/EK európai parlamenti és tanácsi rendelet V. mellékletének módosításáról (EGT-vonatkozású szöveg. )

7.7.2017   
               
               
                  HU
               
               
                  Az Európai Unió Hivatalos Lapja
               
               
                  L 174/16
               
            A BIZOTTSÁG (EU) 2017/1224 RENDELETE
      (2017. július 6.)
      a kozmetikai termékekről szóló 1223/2009/EK európai parlamenti és tanácsi rendelet V. mellékletének módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a kozmetikai termékekről szóló, 2009. november 30-i 1223/2009/EK európai parlamenti és tanácsi rendeletre (1) és különösen annak 31. cikke (1) bekezdésére,
      mivel:
      
                  (1)
               
               
                  A 2-metil-2H-izotiazol-3-on anyag, amely a Kozmetikai Összetevők Nemzetközi Nevezéktana (INCI) értelmében a metil-izotiazolinon nevet kapta (CAS-szám: 2682-20-4), a 1223/2009/EK rendelet V. mellékletének 57. bejegyzése értelmében leöblítendő kozmetikai termékek tartósítószereként jelenleg legfeljebb 0,01 tömegszázalékos koncentrációban (100 ppm) engedélyezett.
               
            
                  (2)
               
               
                  A fogyasztók biztonságával foglalkozó tudományos bizottság (FBTB) 2015. december 15-én véleményt (2) fogadott el a metil-izotiazolinon biztonságosságáról. Az FBTB arra a következtetésre jutott, hogy a leöblítendő kozmetikai termékek vonatkozásában a metil-izotiazolinon legfeljebb 0,0015 tömegszázalékos koncentrációig (15 ppm) tekinthető biztonságosnak a fogyasztókra nézve a kontaktallergia kiváltása szempontjából.
               
            
                  (3)
               
               
                  A bizottság említett véleményének fényében foglalkozni kell a metil-izotiazolinon által kiváltott allergia egyre gyakoribb előfordulásával, és tovább kell korlátozni az anyag használatát a leöblítendő kozmetikai termékekben.
               
            
                  (4)
               
               
                  Az 1223/2009/EK rendeletet ennek megfelelően módosítani kell.
               
            
                  (5)
               
               
                  Az ágazat számára észszerű határidőt kell biztosítani ahhoz, hogy elvégezhesse a termékösszetételeken a forgalomba hozatalhoz szükséges kiigazításokat, valamint a nem megfelelő termékek forgalomból történő kivonását.
               
            
                  (6)
               
               
                  Az e rendeletben foglalt intézkedések összhangban vannak a Kozmetikai Termékek Állandó Bizottságának véleményével,
               
            ELFOGADTA EZT A RENDELETET:
      1. cikk
      Az 1223/2009/EK rendelet V. melléklete e rendelet mellékletének megfelelően módosul.
      2. cikk
      2018. január 27-től kizárólag e rendeletnek megfelelő kozmetikai termékek hozhatók forgalomba az Unió piacán.
      2018. április 27-től kizárólag e rendeletnek megfelelő kozmetikai termékek lehetnek elérhetők az Unió piacán.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. július 6-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 342., 2009.12.22., 59. o.
      
      
         (2)  FBTB/1557/15 (III. beadvány)
      
         MELLÉKLET
         Az 1223/2009/EK rendelet V. mellékletének 57. bejegyzése helyébe a következő szöveg lép:
         
            
                        Hivatkozási szám
                     
                     
                        Az anyag azonosítása
                     
                     
                        Feltételek
                     
                     
                        Az alkalmazási feltételek és figyelmeztetések szövege
                     
                  
                        Kémiai név/INN
                     
                     
                        Az összetevők glosszáriumában szereplő közhasználatú név
                     
                     
                        CAS-szám
                     
                     
                        EC-szám
                     
                     
                        A termék típusa, testrészek
                     
                     
                        Legnagyobb koncentráció a felhasználásra kész készítményben
                     
                     
                        Egyéb
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „57.
                     
                     
                        2-metil-2H-izotiazol-3-on
                     
                     
                        Methylisothiazolinone (*1)
                        
                     
                     
                        2682-20-4
                     
                     
                        220-239-6
                     
                     
                        Leöblítendő termékek
                     
                     
                        0,0015 %
                     
                     
                         
                     
                     
                         
                     
                  
         
            (*1)  A metil-izotiazolinont, egészen pontosan annak metil-klór-izotiazolinonnal alkotott keverékét az V. melléklet 39. bejegyzése is szabályozza. A két bejegyzés kölcsönösen kizárja egymást: ugyanabban a termékben nem alkalmazható egyszerre a Methylchloroisothiazolinone (és) Methylisothiazolinone keveréke, valamint a Methylisothiazolinone önmagában.”